2024 m. Boeing 737 katastrofa Vilniuje

Boeing 737 katastrofa Vilniuje – krovininio lėktuvo Boeing 737–400 katastrofa, įvykusi ankstyvą 2024 m. lapkričio 25 d. rytą Vilniuje, Liepkalnyje, Žirnių gatvėje.

 Incidentas 
Iš Leipcigo į Vilnių skridęs krovininis bendrovės Swiftair (skridęs krovinių gabenimo bendrovės DHL užsakymu) lėktuvas Boeing 737–400 (registracijos numeris EC-MFE) besileisdamas Vilniaus oro uoste, 5 val. 28 min. vietos laiku nukrito oro uosto apylinkėse Liepkalnyje ir kliudė dviejų aukštų namą. Įvykio vietoje kilo didelis gaisras. Vilniaus priešgaisrinės gelbėjimo valdybos atstovas Donatas Gurevičius pareiškė, kad namas, kurį kliudė paryčiais sostinėje nukritęs lėktuvas, yra smarkiai apgadintas, o dalis jo tikrai nebetinkama gyventi. Ugniagesiams teko nugriauti nestabilią pastato sieną.Ugniagesiams teko nugriauti dalį lėktuvo kliudyto namo (lrt.lt) 13 šio namo gyventojų apgyvendinti viešbutyje.

Nelaimės metu žuvo lėktuvo pilotas (Ispanijos pilietis), kiti 3 įgulos nariai sužeisti ir išgabenti į ligoninę. Ant žemės gyventojai nenukentėjo, 12 daugiabučio gyventojų evakuoti.Vardija realiausias orlaivio katastrofos Vilniuje versijas: išvadų teks palaukti, delfi.lt Įvykio vietoje uždarytas eismas.

Gaisras lėktuvo kritimo vietoje galutinai likviduotas apie 11 val. 30 min.Generalinis komisaras: lėktuvas ne krito, o leidosi, jo viduje dūmų ar ugnies nebuvo (lrt.lt)

 Tyrimas 
Pradėtas įvykio tyrimas. Teigiama, kad avariją galėjęs greičiausiai lemti techninis gedimas arba žmogiškoji klaida, tačiau neatmetamas ir sabotažo atvejis (plg. 2024 m. DHL bazėje Leipcige sprogo iš Lietuvos atgabentas siuntinys).DHL plane crash in Lithuania kills at least 1 person, politico.eu

Lapkričio 26 d. rytą buvo atrastos orlaivio juodosios dėžės ir perduotos tyrėjams.Rastos Vilniuje nukritusio DHL krovininio lėktuvo juodosios dėžės

Gruodžio 20 d. Teisingumo ministerija iš pirminių duomenų patvirtino, kad nebuvo rasta jokio papildomo įsikišimo į skrydžio vykdymą ir tai negali būti avarijos priežastis.

2025 m. sausį tyrėjai pateikė išvadą, kad avarija greičiausiai įvyko dėl žmogiškosios klaidos.Žiniasklaida: paaiškėjo pagrindinė DHL lėktuvo katastrofos Vilniuje versija, delfi.lt

2025 m. kovo 6 d. LR Generalinė prokuratūra, išanalizavusi ir apibendrinusi Lietuvoje atliktų apklausų, įvykio vietos apžiūrų, lėktuvo skrydžio savirašių bei pilotų kabinos pokalbių įrašų bei kitus tyrimo metus gautus duomenis, nustatė, jog lėktuvo avarija galimai įvyko dėl išjungtos hidraulikos sistemos, kuri atsakinga už užsparnių išskleidimą ir tai galimai sukėlė lėktuvo nukritimą. Kitos avarijos versijos tyrimo metu buvo paneigtos gautais duomenimis.Nukritusio lėktuvo Vilniuje byla: įtaria piloto klaidą, avarija – dėl hidraulikos sistemos

2025 m. kovo 31 d. Transporto avarijų ir incidentų tyrimo skyrius paskelbė tarpinę ataskaitą. Ataskaitoje teigiama, kad prieš avariją sparno užsparniai buvo įtraukti, o skrydžio įgula perėjo į neteisingą oro eismo kontrolės dažnį.Accident to cargo aircraft Boeing 737-400SF, registered EC-MFE, operated by Swiftair, that occurred on 25 November 2024 near Vilnius International Airport, in Vilnius, the Republic of Lithuania (PDF)

 Šaltiniai 

Kategorija:2024 metai
Kategorija:Lietuvos aviacijos katastrofos